НАЦИОНАЛНА НАГРАДА
“Христо Г. Данов”

Статут

1. Националната награда “Христо Г. Данов” е учредена през 1999 година от Министерство на културата, Национален център за книгата и община Пловдив във връзка с провеждането на “Европейски месец на културата”.

2. Наградата се присъжда ежегодно по случай 24 май – Деня на славянската писменост и българската просвета и култура за принос в националната книжовна култура през едногодишния период от последното й връчване.

3. Наградите се определят на конкурсен принцип, а отличията се връчват на тържествена церемония в Пловдив.

4. Наградата представлява малка пластика, диплом и парична сума.

5. Награди се присъждат в следните категории:

5.1. Българска художествена литература
5.1.1 Издател
5.1.2 Автор
5.2. Преводна художествена литература
5.2.1 Издател
5.2.2 Преводач 
5.3. Хуманитаристика
5.3.1 Издател
5.3.2 Автор/преводач
5.4. Изкуство на книгата 
5.4.1 Издател (илюстровани издания)
5.4.2 Издател /художник (дизайн и оформление на книгата)
5.5. Издание за деца
5.5.1 Издател
5.5.2 Автор
5.5.3 Преводач
5.5.4 Художник
5.6. Книгоразпространение
5.7. Представяне на българската книга 
5.7.1 Медия/Организация 
5.7.2 Автор
5.8. Библиотеки и библиотечно дело
5.8.1 Библиотека
5.8.2 Библиотекар
5.9. Електронно издаване и нови технологии
5.9.1 Организация
5.9.2 Лице

6. В конкурса за наградата могат да участват физически и юридически лица.
6.1. За наградата в категории 5.1, 5.2 и 5.3 се кандидатства само с първи издания и нови преводи.

7. Условията за кандидатстване се огласяват чрез средствата за масово осведомяване. 

8. Кандидатите попълват формуляр за участие и предоставят по два екземпляра от изданията, придружени с мотивирано предложение, както и евентуално други материали, представящи тяхната дейност. Предоставените екземпляри не се връщат и остават за попълване на книжния фонд на специализираната дирекция на Министерството на културата, отговаряща за книжния сектор.

9. Предложения за участие в конкурса могат да внасят и наблюдаващи актуалния книжовен живот критици и специалисти по ред определен от специализираната дирекция на Министерството на културата, отговаряща за книжния сектор.

10. След приключване на обявения срок за приемане на кандидатури, списъкът на всички кандидати се обявява на сайта на Министерството на културата. 

11. За присъждане на наградите се назначава жури от председател и осем члена – двама представители на Министерството на културата, един представител на Община Пловдив и шест специалисти в областта на книгата и литературата;
11.1. Председател на журито е представител на учредителите, който се определя на ротационен принцип по договореност между тях. 
11.2. Учредителите могат да преотстъпват правото си на председателство на някой от другите членове на журито.
11.3. Специалистите в състава на журито се предлагат от специализираната дирекция на Министерството на културата, отговаряща за книжния сектор, след консултации с творчески и професионални организации в книжовния сектор и след съгласуване с Община Пловдив. 
11.4. Съставът на журито се определя със заповед на министъра на културата и се обявява при връчването на наградата.
11.5. Членовете на журито подписват декларации за необвързаност с кандидатурите. 
11.6. Заседанията на журито се свикват от специализираната дирекция на Министерството на културата, отговаряща за книжния сектор и се ръководят от председателя.
11.7. Членовете на журито могат да правят по едно допълнително предложение във всяка категория, но не по-късно от второто заседание. 

12. Присъждането на наградата се извършва чрез журиране в два кръга.
12.1. В първия кръг се определят номинациите, които се обявяват на Пролетния панаир на книгата в София. 
12.2. Във втория кръг се присъждат наградите.
12.3. Журито заседава при кворум най-малко 2/3 от състава си и взема решения на закрити заседания, с тайно гласуване и 50% + 1 гласа от присъстващите. Решението за наградите се оповестява при връчването им. 
12.4. След приключване на работата си, журито предава подписания протокол за съхранение в специализираната дирекция на Министерството на културата, отговаряща за книжния сектор. 

13. Наградният фонд се осигурява от учредителите по договореност между тях.
13.1. Наградният фонд може да се попълва и с дарения от лица и организации.
13.2 Организационното и финансовото участие на съучредителите се определя с договор, който включва:
•	Организационни отговорности;
•	Размер на паричните награди;
•	Разходи по изработката на пластиките и дипломите;
•	Хонорари по журирането;
•	Други.